ഓട്ടോ ഡ്രൈവറെ ആക്രമിച്ച പ്രതികള് 12 വര്ഷത്തിനുശേഷം പിടിയില് അന്തിക്കാട്: ഓട്ടോ ഡ്രൈവറെ ആക്രമിച്ച് ഒളിവില് പോയ പ്രതികളെ 12 വര്ഷത്തിനുശേഷം പോലിസ് പിടികൂടി. മണലൂര് പാലാഴി സ്വദേശി പുതിയ വീട്ടില് ഷൈജു, 44, ചെന്ത്രാപ്പിന്നി സ്വദേശി പള്ളിപറന്പില് ആശാരി പ്രവീണ് 43, എന്നിവരെയാണ് അറസ്റ്റുചെയ്തത്. പ്രതികളെ കോടതി റിമാന്ഡു ചെയ്തു. 2009ല് ആണ് കേസിനാസ്പദമായ സംഭവം. പ്രതികള് തൃശൂരില് നിന്നുള്ള ഓട്ടോ വിളിച്ച് പെരിങ്ങോട്ടുക്കര സോമശേഖരക്ഷേത്രത്തിനു സമീപമെത്തി ഇറങ്ങിയശേഷം ഓട്ടോ ഡ്രൈവറെ ഭീഷണിപ്പെടുത്തി അയാളുടെ കൈയിലുണ്ടായിരുന്ന പണവും മൊബൈലും കവര്ന്നശേഷം സ്ഥലം വിടുകയായിരുന്നു. അന്ന് അന്തിക്കാട് പൊലിസ് അന്വേഷണം നടത്തിയെങ്കിലും ഒളിവില്പോയ പ്രതികളെ കണ്ടെത്താനായില്ല. ഷാഡോ പൊലിസിന്റെ സഹായത്തോടെ നടന്ന സൂക്ഷ്മ അന്വേഷണത്തിലാണ് കഴിഞ്ഞ ദിവസം പ്രതികള് പിടിയിലായത്. അന്തിക്കാട് എസ്എച്ച്ഒ അനീഷ് കരീം, എസ്ഐ കെ.എച്ച്. റെനീഷ് , സിവില് പൊലിസ് ഓഫീസര്മാരായ എം.എം. മഹേഷ്, ടി.സി. ഷിജീഷ്, ഷാഡോ പൊലിസ് ഓഫീസര് വിനോഷ് എന്നിവര് നടത്തിയ വിദഗ്ധ നീക്കത്തിലാണ് പ്രതികള് പിടിയിലായത്.